*****

ΚΑΝΟΝΙΣΜΟΣ (ΕΟΚ) αριθ. 1915/88 ΤΗΣ ΕΠΙΤΡΟΠΗΣ

της 30ής Ιουνίου 1988

για συντηρητικά μέτρα στον τομέα των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 5 και 155,

τον κανονισμό (ΕΟΚ) αριθ. 804/68 του Συμβουλίου της 27ης Ιουλίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2),

Εκτιμώντας:

ότι η γαλακτοκομική περίοδος 1987/88, που παρατάθηκε από τον κανονισμό (ΕΟΚ) αριθ. 1412/88 του Συμβουλίου (3), λήγει στις 30 Ιουνίου 1988· ότι η Επιτροπή υπέβαλε στο Συμβούλιο τις κατάλληλες προτάσεις που αποσκοπούν στον καθορισμό των τιμών και των άλλων στοιχείων σχετικά με την περίοδο 1988/89· ότι, παρά τις προσπάθειες που έγιναν από την Επιτροπή, το Συμβούλιο μέχρι σήμερα δεν ενέκρινε τις τιμές για την περίοδο 1988/89 ούτε παρέτεινε την εφαρμογή της εισφοράς συνυπευθυνότητας, αν και τα διάφορα αυτά στοιχεία συγκέντρωσαν μια μεγάλη πλειοψηφία στο Συμβούλιο· ότι η Επιτροπή, σε εφαρμογή των εντολών που της έχουν ανατεθεί από τη συνθήκη, οδηγείται στο να λάβει τα απαραίτητα μεταβατικά μέτρα για να εξασφαλισθεί η συνέχιση της λειτουργίας της κοινής γεωργικής πολιτικής στον τομέα του γάλακτος και των γαλακτοκομικών προϊόντων· ότι τα μέτρα αυτά λαμβάνονται συντηρητικά και δεν προδικάζουν τις μεταγενέστερες αποφάσεις που θα θεσπισθούν από το Συμβούλιο για την ίδια γαλακτοκομική περίοδο 1988/89·

ότι, βάσει των συντηρητικών αυτών μέτρων, θα πρέπει να εξασφαλισθεί η συνέχιση του καθεστώτος των παρεμβάσεων που προβλέπονται από τα άρθρα 6, 7 και 8 του κανονισμού (ΕΟΚ) αριθ. 804/68· ότι γι' αυτό θα πρέπει να προβλεφθεί ότι οι ενδιαφερόμενοι οργανισμοί παρεμβάσεως αγοράζουν το βούτυρο, το αποκορυφωμένο γάλα σε σκόνη και τα τυριά grana padano και parmigiano reggiano στις τιμές που έχει προτείνει η Επιτροπή για την περίοδο 1988/89·

ότι, για να εξασφαλισθεί η συνέχιση του καθεστώτος εισαγωγής, θα πρέπει, βάσει των συντηρητικών μέτρων, να καθορισθούν οι τιμές που χρησιμεύουν ως βάση του υπολογισμού των εισφορών για τα προϊόντα-οδηγούς που ορίζονται στο παράρτημα Ι του κανονισμού (ΕΟΚ) αριθ. 2915/79 του Συμβουλίου της 18ης Δεκεμβρίου 1979 που καθορίζει τις ομάδες των προϊόντων και τις ειδικές διατάξεις σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων (4), όπως τροποποιήθηκε τελευταία από τον κανονισμό (ΕΟΚ) αριθ. 222/88 (5) · ότι θα πρέπει γι' αυτό να καθορισθούν ποσά ίσα με τις τιμές που προτάθηκαν από την Επιτροπή στο Συμβούλιο για την περίοδο 1988/89·

ότι η εισφορά συνυπευθυνότητας που επιβαρύνει τους γαλακτοπαραγωγούς, που καθιερώθηκε από τον κανονισμό (ΕΟΚ) αριθ. 1079/77 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 1894/87 (7), αποτελεί ένα βασικό μηχανισμό ρυθμίσεως της αγοράς στον εν λόγω τομέα· ότι θα πρέπει, βάσει των ίδιων συντηρητικών μέτρων, να προβλεφθεί η εφαρμογή στο επίπεδο της εισφοράς που προτάθηκε από την Επιτροπή στο Συμβούλιο για την γαλακτοκομική περίοδο 1988/89· ότι για την εφαρμογή αυτή, καθώς και για τον καθορισμό του ποσού της συμπληρωματικής εισφοράς που προβλέπεται στο άρθρο 5γ του κανονισμού (ΕΟΚ) αριθ. 804/68, θα πρέπει να θεσπισθεί, βάσει της συντηρητικής τιμής, το ποσό που θα χρησιμοποιηθεί ως βάση του υπολογισμού γι' αυτές τις δύο εισφορές·

ότι τα διάφορα ποσά που αναφέρονται ανωτέρω αντιστοιχούν στα επίπεδα που ισχύουν κατά τη διάρκεια της προηγούμενης περιόδου·

ότι, όσον αφορά την ενεργό τελειοποίηση, εξακολουθούν να ισχύουν οι λόγοι για τους οποίους έγινε η παρέκκλιση που αναφέρεται στο άρθρο 1 παράγραφος 1 δεύτερο εδάφιο του κανονισμού (ΕΟΚ) αριθ. 866/84 του Συμβουλίου (8), όπως τροποποιήθηκε τελευταία από τον κανονισμό (ΕΟΚ) αριθ. 886/88 (9) · ότι θα πρέπει συνεπώς να παραταθεί, συντηρητικά, η παρέκκλιση αυτή έως τις 31 Μαρτίου 1989·

ότι το άρθρο 68 της πράξης προσχώρησης οδήγησε, την Ισπανία, σε ένα επίπεδο τιμών διαφορετικό από εκείνο των κοινών τιμών· ότι, βάσει του άρθρου 70 παράγραφος 1 της πράξης προσχώρησης, θα πρέπει να προσεγγίζουν οι ισπανικές τιμές τις κοινές τιμές κάθε χρόνο στην αρχή της περιόδου εμπορίας· ότι τα κριτήρια που προβλέπονται για την προσέγγιση αυτή οδηγούν στον καθορισμό των ισπανικών τιμών στα επίπεδα που περιλαμβάνονται κατωτέρω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιουλίου 1988, τα ποσά που εφαρμόζονται ως τιμές παρεμβάσεως είναι τα εξής:

(σε ECU/100 kg)

1.2.3 // // // // // Κοινότητα

των Δέκα

// Ισπανία // // // // α) βούτυρο // 313,20 // 339,13 // β) αποβουτυρωμένο γάλα σε σκόνη // 174,04 // 226,04 // γ) τυρί grana pagano: // // // - ηλικίας 30 έως 60 ημερών // 388,93 // // - ηλικίας τουλάχιστον 6 μηνών // 480,33 // // δ) τυρί parmigiano reggiano ηλικίας τουλάχιστον 6 μηνών // 529,19 // // // //

Άρθρο 2

Από την 1η Ιουλίου 1988, βάσει των τιμών κατωφλίου που αναφέρονται στο άρθρο 4 του κανονισμού (ΕΟΚ) αριθ. 804/68, τα ποσά που περιλαμβάνονται ανωτέρω εφαρμόζονται για τα προϊόντα-οδηγούς που ορίζονται στο άρθρο 1 του κανονισμού (ΕΟΚ) αριθ. 2915/79:

1.2 // // // Προϊόν-οδηγός της ομάδας

προϊόντων // ECU ανά 100 kg // // // 1 // 57,08 // 2 // 195,57 // 3 // 277,27 // 4 // 102,27 // 5 // 136,02 // 6 // 351,01 // 7 // 396,13 // 8 // 327,44 // 9 // 608,17 // 10 // 355,41 // 11 // 326,74 // 12 // 94,56 // //

Άρθρο 3

Η εισφορά συνυπευθυνότητας που καθιερώθηκε από τον κανονισμό (ΕΟΚ) αριθ. 1079/77, εξακολουθεί, από την 1η Ιουλίου 1988, να οφείλεται από κάθε παραγωγό με τους όρους που θεσπίσθηκαν από τον προαναφερθέντα κανονισμό, στο 2 % της ενδεικτικής τιμής του γάλακτος που εφαρμόζεται κατά τη διάρκεια της γαλακτοκομικής περιόδου 1987/88.

Άρθρο 4

Το ποσό που θα ληφθεί υπόψη, από την 1η Ιουλίου 1988, ως ενδεικτική τιμή του γάλακτος για τον καθορισμό:

- της εισφοράς συνυπευθυνότητας που αναφέρεται στο άρθρο 3,

- καθώς και της συμπληρωματικής εισφοράς που προβλέπεται στο άρθρο 5γ του κανονισμού (ΕΟΚ) αριθ. 804/68,

ισούται με 27,84 ECU ανά 100 χιλιόγραμμα.

Άρθρο 5

Η προσφυγή στην ενεργό τελειοποίηση για τον ορό γάλακτος που προβλέπεται στο άρθρο 1 παράγραφος 1 δεύτερο εδάφιο του κανονισμού (ΕΟΚ) αριθ. 866/84 διατηρείται έως τις 31 Μαρτίου 1987.

Άρθρο 6

Ο παρών κανονισμός αρχίζει να ισχύει την 1η Ιουλίου 1988.

Οι διατάξεις του παρόντος κανονισμού εφαρμόζονται με την επιφύλαξη των αποφάσεων που θα θεσπιστούν ενδεχομένως μεταγενέστερα από το Συμβούλιο για την περίοδο εμπορίας 1988/89.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 110 της 29. 4. 1988, σ. 27.

(3) ΕΕ αριθ. L 130 της 26. 5. 1988, σ. 1.

(4) ΕΕ αριθ. L 329 της 24. 12. 1979, σ. 1.

(5) ΕΕ αριθ. L 28 της 1. 2. 1988, σ. 1.

(6) ΕΕ αριθ. L 131 της 26. 5. 1977, σ. 6.

(7) ΕΕ αριθ. L 182 της 3. 7. 1987, σ. 32.

(8) ΕΕ αριθ. L 90 της 1. 4. 1984, σ. 27.

(9) ΕΕ αριθ. L 88 της 1. 4. 1988, σ. 5.